ועדת העבודה, הרווחה והבריאות, כנסת 23, פרוטוקול מספר 135, 2021-01-27 15:00

חיים כץ: צוהריים טובים, היום 27 לינואר 2021, י"ד בשבט התשפ"א, ואני מתכבד לפתוח את ישיבת ועדת העבודה, הרווחה והבריאות בהצעת תקנות הפיקוח כהוראת שעה לשנה, עד ה-31 בדצמבר, על שירותים פיננסיים (קופת גמל) (משיכת כספים של עמית עצמאי במצב אבטלה שחייב בהפקדה), התשפ"א-2020.

חיים כץ: בקשה, גברתי.

נעה בן שבת: קיבלנו מהאוצר נוסח.

נעה בן שבת: הם מציעים לאפשר לקבל את הזכאות גם למי שסגר את עסקו לציבור בשל הגבלות לפי חוק סמכויות מיוחדות להתמודדות עם נגיף הקורונה החדש (הוראת שעה), התשפ"א-2020, לתקופה של שלושה חודשים לפחות בשנת 2020 או בשנת 2021.

חיים כץ: אנחנו לא מסכימים לשלושה חודשים.

חיים כץ: אנחנו מדברים על סכומים לא גבוהים מידי, לכן שלושה חודשים זה לא ריאלי.

חיים כץ: תרשמי חודש במצטבר, לא רצוף.

נעה בן שבת: זה יכול להיות כמה ימים פה וכמה ימים שם?

חיים כץ: כן, לפי הסגרים.

חיים כץ: הסגרים הם לא שלושה חודשים.

נעה בן שבת: זה לא חייב להיות בכל שנה בנפרד, זה יכול להיות, למשל, בין אמצע דצמבר עד אמצע ינואר.

חיים כץ: בשנים 2020 ו-2021.

נעה בן שבת: עוד הגבלה שהם ביקשו לגבי המקרה הזה של אותה סגירה מיוחדת - שהמשיכה תהיה של 7,500 ₪ לכל היותר.

חיים כץ: כל משיכה תהיה 7,500, או סך כל הסכום יהיה 7,500?

נעה בן שבת: סך כל הסכום לא יעלה על 7,500 לכל חודש שבו היה העסק סגור, כלומר, עסק שהיה סגור רק חודש אחד - עד 7,500, ואם הוא היה סגור שלושה חודשים, כפול שלוש.

נעה בן שבת: הם רצו להגביל את סכום המשיכה במקרה שבו הסגירה לא הייתה מלאה.

נעה בן שבת: את שני התנאים האלה הם ביקשו להוסיף כהוראת שעה בנוסף להוראת התקנות שהיא הוראה קבועה.

חיים כץ: כל מה שאנחנו מעבירים פה היום זה הוראת שעה עד 31 לדצמבר 2021.

חיים כץ: אנחנו נוגעים בפנסיה של אנשים, בחיסכון של אנשים, לכן אנחנו לא צריכים לעשות את זה בחיפזון.

חיים כץ: אנשים משלמים כל החיים בשביל הזכות להזדקן בכבוד.

חיים כץ: אם נצטרך עוד כמה שעות ועוד כמה ימים בשביל ללמוד, אנחנו נעשה את זה.

חיים כץ: אף אחד לא יעשה מחטפים בנושא הפנסיה.

נעה בן שבת: התקנות האלו ייכנסו לתוקף באופן מיידי עם פרסומן.

חיים כץ: נכון.

נעה בן שבת: והן יהיו בתוקף עד 31 לדצמבר 2021?

חיים כץ: כן.

אפרת פרוקציה: אני אסביר את הרציונל ומה ניסינו לעשות.

אפרת פרוקציה: לקחנו את התקנות שעברו במהלך השנה האחרונה לגבי עסקים שלא יכלו לפתוח את העסק לציבור במהלך התקופות.

אפרת פרוקציה: לקחנו את התקופה המינימאלית.

אפרת פרוקציה: שלושה וחצי חודשים זאת תקופת המינימום של מי שנסגר.

קרן ברק: כמו אולם אירועים?

אפרת פרוקציה: כן.

אפרת פרוקציה: ראינו כמה זמן העסקים היו סגורים לציבור.

חיים כץ: כמה זמן הם היו סגורים?

אפרת פרוקציה: זה משתנה מעסק לעסק.

אפרת פרוקציה: המינימום שמישהו היה סגור זה שלושה וחצי חודשים.

חיים כץ: אז מה איכפת לך שכתוב חודש?

חיים כץ: אם הם היו סגורים מינימום שלושה וחצי חודשים, לא אמור לעניין אותך מתחת.

אפרת פרוקציה: אני לא מצליחה להבין את הרציונל של חודש.

אפרת פרוקציה: יכולתי לפי הרציונל הזה גם לכתוב יום.

חיים כץ: נכון.

אפרת פרוקציה: זה לא הגיוני.

אפרת פרוקציה: כתבנו שלושה חודשים, כי זו התקופה המינימאלית שבה העסקים היו סגורים.

קרן ברק: זה שלושה וחצי בשנה?

אפרת פרוקציה: שלושה וחצי בשנה.

אפרת פרוקציה: כמובן שאולם אירועים הוא הרבה מעבר לזה.

אפרת פרוקציה: קבענו משהו שעושה שכל ומתכתב עם המציאות של הקורונה.

חיים כץ: תכתבי חודש.

קרן ברק: ואם העסק היה סגור רק חודש?

קרן ברק: הוא לא עונה על הקריטריון?

אפרת פרוקציה: חשבנו על קריטריון של שלושה חודשים בשנה, שזה קריטריון שהוא לחלוטין מקל ביחס לחקיקה שמדברת על אחד שסגר את עסקו.

חיים כץ: הסבר נוסף אני רוצה על ה-7,500 שקל.

אפרת פרוקציה: נתנו פה מבחן מאוד מקל ביחס לחוק שנקבע, ביחס לתקנות העיקריות שקבענו.

אפרת פרוקציה: בגלל שמדובר במספר חודשים יחסית מועט שבו הוא היה סגור, רצינו לקבוע איזו שהיא תקרה מבחינת הסכום.

חיים כץ: תסבירי מה עשיתם.

אפרת פרוקציה: לקחנו את הסכום המקסימאלי שמותר למשוך מקרן ההשתלמות כל חודש.

חיים כץ: לכמה עצמאיים יש קרן השתלמות?

אפרת פרוקציה: אין לי את המספר.

חיים כץ: יש מעט מאוד.

חיים כץ: אנחנו עושים את הכל כהוראת שעה.

חיים כץ: לא נקבל פה החלטות על החיסכון הכי ארוך של אנשים בחיים מבלי שנרד לפרטים ונדע הכל.

חיים כץ: לא יהיו מחטפים.

חיים כץ: אנחנו לא סומכים על שיקול הדעת שלכם לאור מה שאנחנו רואים פה, לכן אנחנו רוצים ללמוד.

חיים כץ: אנחנו הרגולטור.

חיים כץ: בתור רגולטור אנחנו רוצים לבדוק אתכם.

אפרת פרוקציה: עצמאי שמתכנן את החיים שלו ורוצה לדעת אם יש לו דמי אבטלה או לא, ישמח לתקופה ארוכה יותר של ודאות.

אפרת פרוקציה: אנחנו חושבים שעדיף היה להעביר את זה כהוראת קבע, או לפחות לתקופה ארוכה יותר, מתוך הבנה שהעצמאיים צריכים ביטחון ארוך טווח יותר.

חיים כץ: את הדיון הקודם לא המשכנו רק כי חשבתם שבשביל ה-2,000 שקל שאתם נותנים לעצמאי צריך לקחת לו את הביטוח.

חיים כץ: אנחנו רוצים זהירות בעניין, לכן אנחנו הולכים על הכל כהוראת שעה.

חיים כץ: אנחנו נלמד את העניין יחד איתכם.

חיים כץ: אנחנו רוצים לדעת שכשאנחנו עושים פה משהו, המשהו הזה מסודר, מגובה, בלי חורים.

חיים כץ: אנחנו מדברים פה על הזכות האחרונה של הבן אדם להזדקן בכבוד.

חיים כץ: אני לא רוצה שבשיקול דעת מוטעה ניקח לו אותה.

אפרת פרוקציה: זאת המטרה של כולם.

חיים כץ: אני לא מבין את ה-7,500 שקל.

יובל טלר חסון: בוועדת הכספים אישרנו, לדעתי בחודש יולי - -

חיים כץ: לא מעניין אותי מה עשיתם.

חיים כץ: תסביר לי את ה-7,500 שקל.

יובל טלר חסון: אישרנו שם לאנשים שיש להם קרן השתלמות - -

חיים כץ: זה לא נוגע לקרן השתלמות.

יובל טלר חסון: אפשרנו לאנשים לגבות עד 7,500 שקל מתוך הקרן ללא קנס מס.

יובל טלר חסון: המטרה הייתה לאזן בין שני צרכים: בין הצורך לתת לאנשים שנקלעו לבעיה את היכולת למשוך את הכסף, לבין הצורך לשמר את החיסכון.

חיים כץ: עד 12,500 מתאים לך?

חיים כץ: הוא יודע לחסוך 10,000 שקל או 12,000 לשנה.

חיים כץ: אם הוא חסך ארבע שנים, אתה נותן לו שליש.

חיים כץ: תגביל אותו לשליש, למספר רציונלי, אמיתי.

אפרת פרוקציה: נעשתה עבודה לגבי הסכום שנכון לתת במצבים כאלה.

חיים כץ: על ה-7,500, שזה כלום, אתם אומרים שאתם צריכים ללמוד, אבל לגבי התקנות הקבועות של הפנסיה אתם לא צריכים ללמוד, את זה אתם יודעים.

אפרת פרוקציה: על התקנות הקבועות של הפנסיה, כמו שאדוני יודע, דגרנו תקופה לא מעטה.

חיים כץ: כנראה שלא מספיק.

אפרת פרוקציה: אנחנו חושבים שזה נכון.

אפרת פרוקציה: גם לגבי תקופת האכשרה נתנו את התשובות.

אפרת פרוקציה: גם המדינה וגם הכנסת עשו עבודה לגבי מה הוא הסכום הראוי לתת פר חודש לאנשים שנפגעו כתוצאה מהמשבר.

חיים כץ: ל-95% מהאנשים שייקחו את הכסף הזה, אם ייקחו, אין 7,500.

חיים כץ: הם יכולים לקחת 3,000, כי הם חסכו סך הכל 10,000.

חיים כץ: 3,300 שקל או 3,500 שקל, זה הסכום שהם יכולים לקחת.

אפרת פרוקציה: ולכן אנחנו מדברים על תקרה.

חיים כץ: אם אנחנו מדברים על תקרה שאיננה, וואלה, שימי חצי מיליון.

אפרת פרוקציה: זה לא מדויק, ואני אסביר למה.

אפרת פרוקציה: יש עצמאים שחסכו גם לפני התיקון האחרון.

חיים כץ: כמה?

קרן ברק: זה הגיוני שתגידו מספרים.

יובל טלר חסון: ה-7,500 כתוב בתור תקרה חודשית.

אפרת פרוקציה: לא מדובר ב-7,500 כפול שלוש.

אפרת פרוקציה: אם העסק היה סגור תשעה חודשים, אנחנו נותנים לו מענק של 7,500 שקל כפול תשע, ואם הוא היה סגור עשרה חודשים, זה 7,500 כפול 10.

חיים כץ: מה זה נוגע לקופות הגמל שלו?

חיים כץ: הוא חסך בקופת הגמל שלו 10,000 שקל בשנה.

חיים כץ: את נותנת לו למשוך ללא מס 30% בשלושה תשלומים, שזה יוצא 3,400.

אפרת פרוקציה: זה לגבי חלק.

אפרת פרוקציה: יש לנו שתי תקרות.

אפרת פרוקציה: תקרה אחת זה מה שכרגע אמרת.

אפרת פרוקציה: אתה מתעלם מעצמאים שחסכו גם לפני ויש להם סכומים גבוהים יותר.

אפרת פרוקציה: אנחנו נותנים תקרה של 7,500 לכל אחד מהחודשים שבהם היית סגור.

חיים כץ: בלי שום קשר לחיסכון?

אפרת פרוקציה: או את השליש, או את ה-7,500 לכל אחד מהחודשים, לפי הנמוך מביניהם.

מיכל היימן: נכון שיש עצמאים שהתחילו להפקיד לחיסכון הפנסיוני שלהם רק החל משנת 2017 כתוצאה מחוק פנסיית חובה, אבל יש לא מעט עצמאיים שהפקידו עוד טרם חוק פנסיית חובה.

מיכל היימן: יש בקרנות הפנסיה, שהן יחסית חדשות, סדר גודל של 150,000 שקלים.

מיכל היימן: בקופות הגמל הממוצע הוא עוד הרבה יותר גבוה.

מיכל היימן: מאחר ומדובר בממוצע, יכול להיות שיש עצמאיים שיש להם סכומים הרבה יותר גבוהים.

מיכל היימן: אנחנו מדברים על תקרה של שליש מהכסף הזה.

מיכל היימן: אם לעצמאי יש 900,000 שקלים, הוא יכול למשוך 300,000 שקלים.

מיכל היימן: אנחנו באים ושמים פרופורציות לדברים.

מיכל היימן: אנחנו לא נפגע במי שיש לו סכום צבירה מאוד מאוד קטן רק בגלל שהוא התחיל להפקיד משנת 2017, אבל לאלה שיש להם סכומי צבירה מאוד גדולים אנחנו קובעים כמה הם יכולים למשוך כל חודש.

חיים כץ: עד 2008 היו קופות הוניות.

חיים כץ: ב-2008 ועדת בכר קבעה שנה של משיכה.

חיים כץ: מ-2011, אם הכסף לא נמשך, הקרן ההונית הפכה לקצבתית.

מיכל היימן: מכאן ואילך.

חיים כץ: ואז הוא משלם מס.

חיים כץ: את מדברת על אנשים שלאו דווקא חסכו לפנסיה.

חיים כץ: את אלה את רוצה להגביל.

מיכל היימן: נכון.

חיים כץ: את לא רוצה להגביל אנשים שפתחו ב-2017, כי הם היו יכולים לצבור 12,000 שקל בשנה, לא יותר.

מיכל היימן: הם יכולים לצבור יותר.

מיכל היימן: הם יכולים לצבור 16.5% מהכנסה מזכה של 208,000 שקל.

חיים כץ: כמה זה לחלק ל-12?

מיכל היימן: זה יוצא הפקדה שנתית של 34,000.

חיים כץ: 34,000 שנתי זה 2,800 לחודש.

חיים כץ: לא ראיתי משיכות כשעשינו ריווח שורות במחשבים של קרנות הפנסיה במהלך תקופתי בוועדת כספים.

מיכל היימן: נכון, כי אנשים מעדיפים לשמור את הכסף הזה לגיל פרישה.

חיים כץ: הם כמעט ולא מושכים.

מיכל היימן: הם מושכים את הכסף הזה רק במקרה שאין באמת ברירה.

חיים כץ: שתי אוכלוסיות יכולות למשוך את זה: צעירים מאוד שמקבלים פיצויים וויתרו על הזכויות בקרנות הוותיקות כי הם לא יודעים לקנות אותן בכסף, ואנשים שלא מבינים כמה יקר השקל שהם מושכים.

מיכל היימן: דווקא השקל בגיל 20 הרבה יותר שווה - -

חיים כץ: הוא יותר יקר מהשקל בגיל 65.

חיים כץ: אוקי, ה-7,500 שקל מקובל.

אפרת פרוקציה: אני מבינה שסוכם שהכל יהיה בהוראת שעה.

אפרת פרוקציה: הוראת השעה חלה על שני סוגי מקרים.

אפרת פרוקציה: מקרה אחד נוגע למי שסגר את עסקו סופית, כשלגביו אין הגבלה של 7,500 שקל.

חיים כץ: הוא יכול למשוך את כל הכסף?

אפרת פרוקציה: שליש.

אפרת פרוקציה: חלק שני נוגע לאנשים שבשל הוראת תקנות הקורונה היו צריכים לסגור את עסקיהם.

חיים כץ: אם, נניח, העסק שלו היה סגור במשך חודש, הוא יוכל למשוך שליש אך לא יותר מ-7,500 שקל.

חיים כץ: אם 7,500 שקל זה הסכום הנמוך, זה יהיה 7,500, ואם הסכום הוא 3,500, שזה יהיה הרוב המוחלט של המקרים, הוא יוכל למשוך 3,500, לא 7,500.

נעה בן שבת: טיוטת תקנות הפיקוח על שירותים פיננסים (קופות גמל) (משיכת כספים של עמית-עצמאי במצב אבטלה) (הוראת שעה), התשפ"א-2021 בתוקף סמכותי לפי סעיף 23(ב3) לחוק הפיקוח על שירותים פיננסיים (קופות גמל), התשס"ה-2005 (להלן –החוק), ובאישור ועדת העבודה, הרווחה והבריאות של הכנסת, אני מתקין תקנות אלה: הגדרות 1.

נעה בן שבת: בתקנות אלה – "יתרת זכאות צבורה" במועד מסוים –הכספים שנצברו לזכותו של עמית-עצמאי בחשבונו בקופת הגמל עד יום חישוב רווחי הקופה שקדם לאותו מועד; "המועד הקובע" – כהגדרתו בסעיף 23(ב3) לחוק;

חיים כץ: מתי זה המועד הקובע?

נעה בן שבת: 1.1.2017.

חיים כץ: ואם אני בקופת גמל מ-2008?

נעה בן שבת: זה בא לידי ביטוי בהבחנה שקיימת בחוק בין מי שהפקיד לפני המועד הקובע לבין מי שהפקיד אחרי המועד הקובע.

נעה בן שבת: "מרכיב החיסכון" – מרכיב חיסכון למצב אבטלה כמשמעותו בסעיף 23(ב3) לחוק; "עמית עצמאי שחדל לעסוק במשלח ידו או סגר את עסקו" – עמית עצמאי שמתקיים לגביו אחד מאלה:

נעה בן שבת: לפי העניין, וניתן לו אישור מאת רשויות מס ערך מוסף כי תיק העוסק שלו מסווג כתיק לא פעיל;

נעה בן שבת: בסעיף 76(ד) לפקודת מס הכנסה; לעניין זה "העברה לקרוב" – לרבות פתיחת עסק זהה על שם קרוב כאמור – "קרוב" –בן זוג, אח, אחות, הורה, הורי הורה, צאצא וצאצאי בן-הזוג, ובן זוגו של כל אחד מאלה.

נעה בן שבת: סגר את עסקו לציבור בשל הגבלות לפי חוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020, לתקופה מצטברת של חודש במהלך השנים 2020 ו-2021.

נעה בן שבת: משיכה של 2.

נעה בן שבת: עמית-עצמאי רשאי למשוך כספים מקופת גמל לקצבה שלא בדרך של קצבה עמית עצמאי או בדרך של היוון חלק מהקצבה לסכום ח ד פעמי ומקופת גמל לתגמולים, אם התקיימו כל התנאים המפורטים להלן:

לפי העניין: לפי סעיף 23(ב3)(1)(א) לחוק לתקנות מס הכנסה (כללים

לפי העניין: הפקיד לקופת גמל לקצבה תשלומים בעד 24 חודשים

לפי העניין: שקדמו למועד המשיכה, לרבות הפקדה למפרע באותה שנת מס.

לפי העניין: לקצבה או לקופת גמל לתגמולים, כעמית-עצמאי לפני המועד הקובע, תשלומים בעד 24 חודשים לפחות או בעד 8 רבעונים לפחות, מתוך ארבע שנות המס שקדמו למועד הקובע, לרבות הפקדה למפרע באותה שנת מס;

לפי העניין: ושווים, ואם הוא עמית-עצמאי שהגיע לגיל פרישה – בתשלום אחד;

לפי העניין: הקודמת של כספים לפי תקנות אלה, אם הייתה משיכה קודמת כאמור;

לפי העניין: סכומים הנמשכים לפי תקנות אלה בקופות גמל אחרות, לא יעלה על התקרה הקבועה בסעיף 23(ב3)(1) (א)(2)(ב) או בסעיף 23(ב3)(1)(ב)(1) או (2) לחוק, לפי העניין;

לפי העניין: בקופת גמל אחרת העולים, בתוספת הסכומים הקיימים לזכותו במרכיב החיסכון בקופת הגמל שממנה נמשכים הכספים, על התקרה הקבועה בסעיף 23(ב3)(1)(א)(1) לחוק, תתאפשר משיכה בסכום המשלים לסכום האמור בסעיף 23(ב3)(1)(א)(1) לחוק גם ממרכיב התגמולים, בכפוף לתנאי שבאותו סעיף;

מיכל היימן: לא רק שיש תקרה, יש גם רצפה.

מיכל היימן: אם יש לעמית-עצמאי מעט מאוד כסף בקופה, יהיה איזה משהו מינימאלי שהוא עדיין יהיה זכאי למשוך מתוך החיסכון הפנסיוני שלו.

מיכל היימן: אם יש לו רק 24,000 שקלים, מאפשרים לו לקבל מתוך כספי התגמולים.

חיים כץ: כל הקטע של השליש לא מחזיק מים.

נעה בן שבת: זה לפי החוק.

חיים כץ: הוא מושך 5,300 במינימום כשיש לו תקרה של 7,500.

מיכל היימן: זה 7,500 פר חודש כשהוא באבטלה.

חיים כץ: ומה הרצפה?

מיכל היימן: הרצפה זה 16,000 שקלים.

חיים כץ: זה 5,300 פר חודש.

נעה בן שבת: בשלושה תשלומים.

חיים כץ: הרצפה היא 5,300, והתקרה היא 7,500.

מיכל היימן: התקרה היא לא 7,500.

מיכל היימן: אם העסק שלו היה סגור שלושה חודשים, אכן התקרה היא 7,500 כפול שלוש, אבל אם העסק שלו היה סגור 10 חודשים, התקרה שלו היא הרבה יותר גבוהה, היא 75,000 שקל.

נעה בן שבת: ואם הוא היה רק חודש אחד סגור, התקרה שלו היא 2,500 שקל לחודש.

חיים כץ: על כל חודש סגירה את מקבלת 7,500 תקרה או 5,300 רצפה.

חיים כץ: אם העסק היה סגור שלושה חודשים, יש לו אפשרות לקבל 22,500, שזה 7,500 כפול שלוש, או לקבל 16,500.

חיים כץ: אם בחודש הרביעי הוא גם היה סגור, הוא מקבל עוד מענק.

מיכל היימן: אם אין לו מספיק כסף הוא לא יכול למשוך יותר מ-5,300.

חיים כץ: אין לו מספיק כסף בשליש?

מיכל היימן: כן.

מיכל היימן: המקסימום שהוא יכול לחדור לתוך התגמולים זה 5,300 כפול שלוש.

מיכל היימן: אם יש לו צבירה מאוד מאוד גבוהה, ה-7,500 בא להגביל אותו.

חיים כץ: מה קורה בחודש הרביעי?

מיכל היימן: אם הוא בצבירה גדולה הוא יכול למשוך עד 7,500.

חיים כץ: ובחודש החמישי?

מיכל היימן: כנ"ל.

חיים כץ: ובצבירה קטנה?

מיכל היימן: בצבירה קטנה הוא לא יכול.

חיים כץ: הוא יכול למשוך כל חודש בצבירה נמוכה, בתנאי שהוא לא יעבור את השליש.

נעה בן שבת: המשיכה צריכה להיות חד פעמית.

חיים כץ: בשלושה תשלומים.

חיים כץ: מה קורה במצב שאני סגור עוד חודש?

מיכל היימן: הוא יכול למשוך שליש.

נעה בן שבת: העמית-עצמאי חדל לעסוק במשלח ידו או סגר את עסקו, או שהוא הגיע לגיל פרישה ואין לו הכנסה חייבת בהפקדה;

נעה בן שבת: עמית-עצמאי שחדל לעסוק במשלח ידו או סגר את עסקו, סכום המשיכה לא יעלה על 7,500 שקלים חדשים, כפול מספר החודשים שבהם היה העסק סגור כאמור באותה פסקה להגדרה;

חיים כץ: במידה והעסק ממשיך להיות סגור הוא יקבל 7,500 לחודש על כל חודש שהעסק סגור אך לא יותר משליש החיסכון שצבר.

חיים כץ: כל המשיכה המתמשכת לא יכולה להיות מעל שליש.

נעה בן שבת: בלי לגרוע מהתקרה שבפסקה (5).

מיכל היימן: זה בכפוף לתקרות המקוריות.

נעה בן שבת: היתרה הצבורה שממנה מבקש העמית-עצמאי לבצע את המשיכה לא הומרה לקצבה;

נעה בן שבת: אחרת, ללא שהעביר את כל הכספים שבמרכיב התגמולים;

נעה בן שבת: גמל אחרת, ללא שהעביר את כל הכספים שבמרכיב החיסכון; תחילה 3.

נעה בן שבת: תחילתן של תקנות אלה 3 חודשים מיום פרסומן ותוקפן עד יום כ"ז בטבת, התשפ"ב (31 בדצמבר 2021).

חיים כץ: כל הביטוחים שהיו לו לפני האירוע יישארו לו גם אחרי שהוא ימשוך.

מיכל היימן: זה מה שאנחנו רוצים לעשות.

מיכל היימן: אנחנו מדברים על סעיף 34(ג) לתקנון שמדבר על תקופת אכשרה לאחר משיכת כספי תגמולים.

מיכל היימן: אנחנו רוצים לבוא ולומר שמדובר בכספי התגמולים למעט הכספים בגין המשיכה הזאת שעליה אנחנו מדברים.

חיים כץ: התקנון הביטוחי של קרנות הפנסיה אומר שממועד המשיכה מתחילה להיספר מחדש תקופת אכשרה של חמש שנים בגין מחלה קיימת במועד המשיכה.

מיכל היימן: אם יש לאדם מיליון שקלים והוא מושך רק 1,000 שקלים, תהיה לו תקופת אכשרה רק על ה-1,000 שקלים, לא על כל הכיסוי הביטוחי שלו.

חיים כץ: כל הביטוחים יהיו זהים לביטוחים של טרום המשיכה, גם בסכומים וגם במחלות.

מיכל היימן: נכון.

מיכל היימן: אנחנו נעשה בדיוק מה שיש לשכירים.

חיים כץ: אני לא יודע מה יש לשכירים.

חיים כץ: אנחנו מדברים פה על העצמאיים.

חיים כץ: כל הביטוחים יהיו זהים למה שהיה לפני המשיכה, גם בסכומים וגם במצב הבריאותי.

חיים כץ: אם לא תהיה הסכמה על זה אנחנו לא נצביע.

קרן ברק: שלא תהיה תקופת אכשרה על ה-1,000 שקל שלקחתי.

מיכל היימן: נכון, לא תהיה תקופת אכשרה.

מיכל היימן: זה רק יגרום לו לשלם פרמייה שהיא טיפל'ה יותר גבוהה.

חיים כץ: תגדירי לי את המילה "טיפל'ה".

מיכל היימן: אני לא יודעת להגיד.

קרן ברק: היא לא יודעת איזה סכום הוא לקח.

מיכל היימן: נכון.

מיכל היימן: אם הוא מושך 100,000 שקלים מתוך 300,000 שקלים והוא למחרת הולך לעולמו, זה יהיה קשור רק לביטוח שארים.

חיים כץ: הם יקבלו לפי ה-200,000.

מיכל היימן: הם לא יקבלו לפי ה-200,000.

מיכל היימן: הם בכל מקרה מקבלים שיעור לפי השכר המבוטח שלו.

חיים כץ: אם בן אדם צבר x ומשך y, השארים יקבלו את החלק היחסי.

חיים כץ: אם ה-y הוא 50%, הם יקבלו 50%, ואם ה-y הוא 25%, הם יקבלו 75%.

נעה בן שבת: תחולה 4.

נעה בן שבת: תקנות אלה יחולו גם על כספים שהופקדו לקופת גמל לפני המועד הקובע, בתנאים הקבועים בחוק.

אפרת פרוקציה: מה שכרגע כובל אותנו זו פסקה (2) שאומרת שהמשיכה תהיה בשלושה תשלומים חודשיים רצופים ושווים.

אפרת פרוקציה: אני מציעה שלעניין מענק הקורונה של ה-7,500 שקל התשלומים לא יהיו רצופים ושווים.

חיים כץ: אני לא רוצה.

חיים כץ: מי בעד התקנות, ירים את ידו?

חיים כץ: אושר.

חיים כץ: שלושה חברי כנסת שנמצאים פה אישרו את זה.

חיים כץ: אנחנו מקווים שהאנשים לא יצטרכו למשוך את הכסף, כי בכך שהם מושכים את הכסף הם מקטינים את הזכויות העתידיות שלהם.

חיים כץ: אני מקווה שלא יהיו מצוקות ולא נצטרך למשוך את הכסף.

חיים כץ: אני מקווה שהחיסונים יביאו לנו מזור, שהסגר יביא תוצאה, ושהבריאות תהיה בביתנו ולא נצטרך למשוך את הכסף הזה.

חיים כץ: תודה רבה, הישיבה נעולה.